
ΔΙΑΤΑΓΜΑΤΑ 


(!) 

Έγκριση σύστασης του κοινωφελούς ιδρύματος με την επωνυμία «ΚΟΙ¬ 
ΝΩΦΕΛΕΣ ΙΔΡΥΜΑ ΚΟΙΝΩΝΙΚΟΥ ΚΑΙ ΠΟΛΙΤΙΣΤΙΚΟΥ ΕΡ¬ 


ΓΟΥ» και κύρωση του οργανισμού αυτού. 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 6890/4.11.1987 πράξη του συμβολαιογράφου Αθη¬ 
νών Ανδρέα Δημ. Διαμάντη, όπως τροποποιήθηκε και συμπληρώθηκε 
με την αριθ. 7080/23.5.1988 πράξη του ίδιου συμβολαιογράφου, με 
την οποία ο Ευάγγελος Μιχαήλ Στασινόπουλος σύστησε κοινωφελές 
ίδρυμα με την επωνυμία «ΚΟΙΝΩΦΕΛΕΣ ΙΔΡΥΜΑ ΚΟΙΝΩΝΙΚΟΥ 
ΚΑΙ ΠΟΛΙΤΙΣΤΙΚΟΥ ΕΡΓΟΥ» και με έδρα την Αθήνα. 

2. Τις διατάξεις των άρθρων: α) 95 και 98 του Α.Ν. 2039/39, β) 
101 και 119 του Εισαγωγικού Νόμου του Αστικού Κώδικα και γ) 108 


και 110 του Αστικού Κώδικα. 

3. Την από 24.5.88 γνωμοδότηση του Συμβουλίου Εθνικών Κληρο¬ 
δοτημάτων. 

Με πρόταση των Υπουργών Οικονομικών και Πολιτισμού, αποφασί¬ 
ζουμε: 

Άρθρο μόνο. 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΚΟΙΝΩΦΕΛΕΣ ΙΔΡΥΜΑ ΚΟΙΝΩΝΙΚΟΥ ΚΑΙ ΠΟΛΙΤΙΣΤΙ¬ 
ΚΟΥ ΕΡΓΟΥ», η οποία έγινε από τον Ευάγγελο Μιχαήλ Στασινόπουλο 
με την αριθ. 6890/4.11.1987 πράξη του συμβολαιογράφου Αθηνών 
Ανδρέα Δημ. Διαμάντη, όπως αυτή τροποποιήθηκε και συμπληρώθηκε 
με την αριθ. 7080/23.5.1988 πράξη του ίδιου συμβολαιογράφου. Το 
ίδρυμα τούτο αποτελεί νομικό πρόσωπο ιδιωτικού δικαίου, υπάγεται 
στην εποπτεία και το έλεγχο των Υπουργών Οικονομικών και Πολιτι¬ 
σμού και διέπεται από τις διατάξεις της παραπάνω συστατικής του πρά¬ 
ξης, του παρακάτω οργανισμού, του Α.Ν. 2039/1939 και των διαταγ¬ 
μάτων που εκδόθηκαν ή θα εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου, που αποτελείται από εννέα (9) άρθρα και καταχωρίζεται πα¬ 
ρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυ¬ 
μία «ΚΟΙΝΩΦΕΛΕΣ ΙΔΡΥΜΑ ΚΟΙΝΩΝΙΚΟΥ ΚΑΙ ΠΟΛΙΤΙΣΤΙΚΟΥ 
ΕΡΓΟΥ». 

Άρθρο 1. 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «ΚΟΙΝΩΦΕΛΕΣ 
ΙΔΡΥΜΑ ΚΟΙΝΩΝΙΚΟΥ ΚΑΙ ΠΟΛΙΤΙΣΤΙΚΟΥ ΕΡΓΟΥ», που συστή- 
θηκε από τον Ευάγγελο Μιχαήλ Στασινόπουλο με την αριθ. 6890/ 

4.11.1987 πράξη του συμβολαιογράφου Αθηνών Ανδρέα Δημ. Διαμά- 
ντη, όπως τροποποιήθηκε και συμπληρώθηκε με την αριθ. 7080/ 

23.5.1988 πράξη του ίδιου συμβολαιογράφου, αποτελεί νομικό πρό¬ 
σωπο ιδιωτικού δικαίου και διέπεται από τις διατάξεις της παραπάνω 
συστατικής πράξης, του παρόντος οργανισμού, του Α.Ν. 2039/1939, 
όπως κάθε φορά ισχύει ο νόμος αυτός και των διαταγμάτων που εκδό¬ 
θηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι κυκλική και αναγράφει περιμε¬ 
τρικά, μέσα σε πλαίσιο, την επωνυμία του ιδρύματος και στο μέσον αυ¬ 
τής την έδρα και το έτος έγκρισης της σύστασή του. 

Άρθρο 2. 

Σκοποί. 

1. Η με κάθε πρόσφορο προς τούτο μέσο ή έργο, ανάπτυξη του μορ¬ 
φωτικού και πολιτιστικού επιπέδου και της εν γένει κοινωνικής διαβίω¬ 
σης των κατοίκων διαφόρων περιοχών της Ελλάδος. 

2. Η ανακαίνιση του Αρχαιολογικού Μουσείου Αλέας Τεγέας. 

Άρθρο 3. 

Περιουσία - Πόροι 

1. Περιουσία του ιδρύματος αποτελεί: 

Το χρηματικό ποσό των οκτώ εκατομμυρίων (8.000.000) δραχ¬ 
μών, το οποίο υποχρεούται να καταθέσει ο ιδρυτής στο όνομα του ιδρύ¬ 
ματος, σε σχετικό λογαριασμό της Εθνικής Τράπεζας της Ελλάδος, 
μέσα σε ένα μήνα από τη δημοσίευση του κυρωτικού του παρόντος ορ¬ 
γανισμού Προεδρικού Διατάγματος. 

2. Πόροι του ιδρύματος είναι: 

α) Το χρηματικό ποσό των πεντακοσίων χιλιάδων (500.000) δραχ¬ 
μών το οποίο υποχρεούται ο ιδρυτής να καταβάλλει κάθε χρόνο στο 
ίδρυμα. 

β) Τα εισοδήματα από την εκμετάλλευση των περιουσιακών του στοι¬ 
χείων. 

γ) Οι τόκοι από τις καταθέσεις του σε Τράπεζες ή άλλους πιστωτι¬ 
κούς οργανισμούς. 

6) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές, οποιουδήποτε φυσικού ή νομικού προσώ¬ 
που, προς αυτό. 

Άρθρο 4. 

Διοίκηση. 

1. Το ίδρυμα διοικείται από μόνο τον ιδρυτή Ευάγγελο Μιχ. Στασινό- 
πουλο ισοβίως. 

2. Ο διοικητής - ιδρυτής δύναται με απόφασή του να μεταβιβάσει την 
διοίκηση του ιδρύματος σε Διοικητικό Συμβούλιο της εκλογής του με 
ετήσια θητεία αποτελούμενο από τρία (3) μέχρι έντεκα (11) μέλη και 
δύναται να ορίσει ο ίδιος, στην περίπτωση αυτή τον Πρόεδρο, τον Αντι¬ 
πρόεδρο, τον Γραμματέα και τον Ταμία του ιδρύματος, με την προϋπό¬ 
θεση αντίστοιχης τροποποίησης του οργανισμού του ιδρύματος κατά τα 
οριζόμενα στο άρθρο 8 του παρόντος. 

3. Σε περίπτωση έκπτωσης, ανικανότητας ή θανάτου του διοικητή, 
χωρίς να έχει ορίσει αντικαταταστάτη του, η κενή θέση συμπληρώνεται 
σύμφωνα με τις διατάξεις του άρθρου 99 του Α.Ν. 2039/39. 

4. Για όλες τις αποφάσεις που λαμβάνονται από τον διοικητή τηρού¬ 
νται λεπτομερή πρακτικά, τα οποία υπογράφονται από αυτόν. 

5. Ο Διοικητής προσφέρει τις υπηρεσίες του στο ίδρυμα χωρίς 
αμοιβή. 

Άρθρο 5. 

Αρμοδιότητες Διοικητή 

1. Ο Διοικητής διοικεί και διαχειρίζεται την περιουσία του ιδρύματος 
και γενικά αποφασίζει για κάθε θέμα που αφορά στη διοίκηση και στη 
λειτουργία του, τη διάθεση των πόρων αυτού και για κάθε ενέργεια που 
σχετίζεται με την εκπλήρωση των σκοπών του, πάντοτε όμως σύμφωνα 
με τις διατάξεις της συστατικής πράξης, του παρόντος οργανισμού του 
Α.Ν. 2039/39 και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετικών νόμων και 
διαταγμάτων. 

2. Ο Διοικητής του ιδρύματος ειδικότερα: 

α) Καταρτίζει και υποβάλλει κάθε χρόνο για έγκριση στην αρμόδια 
από τον νόμο Αρχή (Υπουργό Οικονομικών ή Νομάρχη Αθηνών) τον 
προϋπολογισμό και απολογισμό του ιδρύματος, σύμφωνα με τις διατά¬ 
ξεις των άρθρων 101 και 102 του Α.Ν. 2039/39 και του από 
20.12.1939 Β.Δ/τος (ΦΕΚ 552/Α/1939). 

Μαζί με τον απολογισμό καταρτίζει και υποβάλλει και τον γενικό ισο¬ 
λογισμό του ενεργητικού και παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του σύμφωνα με τους όρους των συλλογικών συμ¬ 
βάσεων εργασίας και τις διατάξεις γενικότερα της εργατικής νομοθε¬ 
σίας. 

γ) Αποφασίζει για κάθε θέμα που έχει σχέση με την εύρυθμη και καλή 
λειτουργία των υπηρεσιών του ιδρύματος. 

δ) Απαφασίζει για την αποδοχή ή αποποίηση κληρομιών, κληροδο¬ 
σιών και δωρεών, καθώς και για τήν άνακήρυξη ευεργετών και δωρη¬ 
τών του ιδρύματος. 

ε) Αποφασίζει τους κατά περίπτωση σκοπούς του ιδρύματος και προ¬ 
γραμματίζει την προτεραιότητα των στόχων αυτού, κατά την ελεύθερη 
κρίση του, εφόσον έχουν εξασφαλισθεί οι απαιτούμενοι προς τούτο πόροι. 


στ) Φυλάττει τα έγγραφα, τα βιβλία και τη σφραγίδα του ιδρύματος 
και ευθύνεται για την καταστροφή ή την απώλεια τούτων. 

ζ) Φροντίζει για τη διεκπεραίωση της αλληλογραφίας του ιδρύματος. 

η) Αλληλογραφεί με τις αρχές και υπογράφει όλα τα έγγραφα του 
ιδρύματος. 

θ) Ασκεί εποπτεία και έλεγχο στο προσωπικό του ιδρύματος. 

ι) Εκπροσωπεί το ίδρυμα στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πληρεξούσιό του ειδικά 
προς τούτο εξουσιοδοτημένου κατά περίπτωση. 

ια) Εισπράτει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

ιβ) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του Α.Ν. 2039/39, έχοντας την ευ¬ 
χέρεια να παρακρατεί από αυτά ένα μικρό ποσό, που είναι αναγκαίο για 
την πληρωμή εκτάκτων και επειγουσών δαπανών του ιδρύματος, το 
ύψος του οποίου καθορίζεται με απόφασή του, η οποία εκδίδεται στην 
αρχή κάθε έτους. 

ίγ) Εκδίδει και εκτελεί τα εντάλματα πληρωμής για κάθε δαπάνη 
που προβλέπεται στον εγκριμένο προϋπολογισμό. 

Άρθρο 6. 

Οικονομική διαχείριση. 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβερνήσεως του σχετικού 
Π.Δ/τος έγκρισης της σύστασης του ιδρύματος, η οποία μπορεί να πα- 
ραταθεί μέχρι την 31 Δεκεμβρίου του επόμενου ημερολογιακού έτους, 
έπειτα από σχετική απόφαση του Διοικητή του ιδρύματος. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν. 2039/39 και του από 
20.12.1939 σχετικού Δ/τος (ΦΕΚ 552/Α/22.12.1939). 

,, Άρθρο 7. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλία πρωτοκόλλου (αλληλογραφίας. 

β) Βιβλίο πρακτικών του Διοικητή του Ιδρύματος. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη, όλα τα έσοδα και έξοδα του 
ιδρύματος που πραγματοποιούνται στη διάρκεια της χρήσης. 

δ) Βιβλίο - μητρώο χορήγησης οικονομικών ενισχύσεων, βραβείων ή 
και υποτρόφων εφόσον συντρέχει τέτοια περίπτωση. 

ε) Στελέχη αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Διοικητή του Ιδρύμα¬ 
τος. 

2. Εκτός από τα παραπάνω βιβλία και στοιχεία, ο Διοικητής του 
ιδρύματος αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 

Άρθρο 8. 

Τροποποίηση οργανισμού 

0 οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του Α.Ν. 2039/1939 και 110 και 119 του Αστικού Κώδικα, 
ύστερα από πρόταση του Διοικητή αυτού. 

Άρθρο 8. 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδήποτε λόγο, η 
περιουσία του περιέρχεται σε νομικό πρόσωπο που θα ορίσει ο διοικητής 
- ιδρυτής με ειδική προς τούτο απόφασή του. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7633 


Στους Υπουργούς Οικονομικών και Πολιτισμού, αναθέτουμε τη δη¬ 
μοσίευση και εκτέλεση του παρόντος διατάγματος. 


Αθήνα, 13 Οκτωβρίου 1988 - , , ·. 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ υ " 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΠΟΛΙΤΙΣΜΟΥ 

ΔΗΜΗΤΡΗΣ ΤΣΟΒΟΛΑΣ ΜΕΛΙΝΑ ΜΕΡΚΟΥΡΗ 

- ♦ - 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 175 · '■ ' ■' (2) 

Περί ορισμού τακτικών και αναπληρωματικών μελών της Διοικητικής 
Επιτροπής Αεροπορικών Επιτάξεων. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του Ν.660/1977 «περί Υπουργείου Εθνικής Άμυ¬ 
νας κ.λπ.». 

β. Τις διατάξεις των παραγράφων 1, 2, 3, 4 και 5 του άρθρου 2 του 
Ν.Δ.650/1948 «περί τροποποιήσεως και συμπληρώσεως του 
Ν.4442/1929, «περί στρατιωτικών, ναυτικών και αεροπορικών εισφο¬ 
ρών και ναυλώσεων». 

γ. Τις διατάξεις της παραγράφου 2 του Ν.1406/1983, όπως προ¬ 
στέθηκε με το άρθρο 9 του 1649/1986. 

δ. Τό με αριθμό πρωτ. 115/13.9.88 έγγραφο του Αρείου Πάγου, 
ε. Το με αριθμό πρωτ. 4431/22.9.88 έγγραφο του Εφετείου Αθη¬ 
νών. 

στ. Το με αριθμό πρωτ. 77748/5576/9.9.88 έγγραφο του Γενικού 
Λογιστηρίου του Κράτους. 

ζ. Το με αριθμό πρωτ. 31474/2.9.88 έγγραφο του Ε.ΒΈ.Α. 
η. Το Φ.495/ΑΔ.271000/Σ5419/7.9.88 έγγραφο του ΓΕΑ/ 
Β4. ι 

θ. Το Φ.410/ΑΔ.1164/6.9.88 έγγραφο του ΔΣΑΑ. 
ι. Την Φ.072.2/7/Γ1564/6.11.86 κοινή απόφαση του Πρωθυ¬ 
πουργού και του Αντιπροέδρου της Κυβέρνησης και Υπουργού Εθνικής 
Άμυνας, «περί αναθέσεως αρμοδιοτήτων Υπουργού Εθνικής Άμυνας 
στους Υφυπουργούς Εθνικής Άμυνας» που δημοσιεύθηκε στο 784/ 
7.11.86 ΦΕΚ τ.Β’, Ορίζουμε: 

1. Τακτικά μέλη της Διοικητικής Επιτροπής Αεροπορικών Επιτά¬ 
ξεων τους: .... ·- 

α. Αρεοπαγίτη, Αθανάσιο Μανέτα ως Πρόεδρο, 
β. Εφέτη Αθηνών, Δημήτριο Μπουζούλα. 
γ. Ασμ/χο(ΔΓΥ), Ανδρέα Λαγουδάκο. 

δ. Υπάλληλο με βαθμό Α' του Κλάδου ΠΕΙ Δημοσιονομικού του Γεν. 
Λογιστηρίου του Κράτους, Διονύσιο Πετρόπουλο. 
ε. Αντιπρόεδρο του Ε.Β.Ε.Α., Χριστίνα Σακελλαρίδη. 

2. Αναπληρωματικά μέλη των παραπάνω τους: 
α. Αρεοπαγίτη, Γρηγόριο Παπαγεωργίου. 

β. Εφέτη Αθηνών Γεώργιο Κρασσά. 
γ. Επ/γό (ΥΥΔ), Χαράλαμπο Τζάννο. 

δ. Υπάλληλο με βαθμό Α' του Κλάδου ΠΕΙ Δημοσιονομικού του Γεν. 
Λογιστηρίου του Κράτους, Επαμεινώνδα Κατσορίδα. 

ε. Αντιπρόεδρο του Ε.Β.Ε.Α., Χρίστο Παπαγεωργόπουλο. 

3. Καθήκοντα Γραμματέα θα εκτελεί ο Τχης (ΔΓ) Γεώργιος Κάρατ- 
ζούλης. 

4. Η Υπηρεσία των παραπάνω μελών της Δ.Ε.Α.Ε., είναι ετήσια και 
αρχίζει από της δημοσιεύσεως στην Εφημερίδα της Κυβερνήσεως. 


Ο ΥΦΥΠΟΥΡΓΟΣ 

ΟΡΕΣΤΗΣ ΠΑΠΑΣΤΡΑΤΗΣ 


♦ 


Αριθ. 1493/88 (3) 

Έγκριση κυκλοφορίας σκευασμάτων αρτοποιίας και Ζαχαροπλαστικής 
ΟΚΕΜΥνίΤ και ΚΕΕΑΧ. 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ (Συνεδρίαση 4.10.1988) 

Έχοντας υπόψη: 

1. Το έγγραφο του Γενικού Χημείου Κράτους αριθ. 23847/ 
3733/87 που αφορά αίτηση ενδιαφερομένου. 

2. Το εδάφιο δ της παρ. 8 του άρθρου 6 του Νόμου 4328/1929 
«περί συστάσεως του Γ ενικού Χημείου του Κράτους, όπως τροποποιή¬ 


θηκε και συμπληρώθηκε με τον Α.Ν.754/1937 (αριθ. 3 παρ. 2 και 3) 
(ΦΕΚ 247/τ.Α'/1937). 

3. Το άρθρο 4 του Διατάγματος της 31ης Οκτωβρίου 1929 «περί 
κανονισμού της λειτουργίας και των εργασιών του Ανωτάτου Χημικού 
Συμβουλίου (ΦΕΚ 391/τ.Ά/31.10.1929). 

4. Το Νόμο 115/1975 «περί τροποποιήσεως διατάξεων τινών του · 
Ν.4328/1929» (ΦΕΚ 172/τ.Ά/20.8.1975). 

5. Την απόφαση των Υπουργών Προεδρίας και Οικονομικών για 
αναμόρφωση συλλογικών οργάνων Γνωμοδοτικής και Αποφασιστικής 
αρμοδιότητας του Υπουργείου Οικονομικών αριθ. 0.208/181, ΦΕΚ 
214/τ.Β'/82, αποφασίζουμε: 

Εγκρίνουμε την κυκλοφορία των σκευασμάτων αρτοποιίας και ζαχα¬ 
ροπλαστικής «ΟΚΕΜΥνίΤ» και «ΚΕΕΑΧ» της ΡΙΙΚΑΤΟδ ΕΛΛΑΣ 
ΑΕΒΕ με συνθέσις: 

Για το €ΚΕΜΥ\ΊΤ Καλαμοσάκχαρο, τροποποιημένο άμυλο, απο¬ 
βουτυρωμένο γάλα σε σκόνη, φυτικά λιπαρά, αλγινικό νάτριο Ε.401, 
σορβικό ασβέστιο Ε.203, βανιλλϊνη και φυσικές χρωστικές Ε.160 και 
Ε. 101. 

Για το ΚΕΕΑΧ: Ζωικές και φυτικές λιπαρές άλες, σιρόπι ζάχαρης, 
γαλακτοματοποιητής Ε.471, σορβικό κάλι Ε.202, αντιοξέιδωτικό α- 
τοκο-φερόλη Ε.307, φυσική χρωστική Ε.160β και Φυσικό άρωμα. 

Στη συσκευασία τους πρέπει να αναγράφονται όλες οι ενδείξεις που 
προβλέπονται από τις σχετικές διατάξεις οι οδηγίες χρήσης, καθώς και 
ο αριθμός εγκριτικής απόφασης 1493/88 τού ΑΧΣ. 

Ο Πρόεδρος Ο Γραμματέας 

Στυλ. Χατζηγιαννάκης Χαρ.-Χαμαλίδης 

Τα Μέλη: Ευάγ. Τσίγαρίδας, Αν. Δασκαλάκη, Π. Κώττης, 
Ευάγ. Συμβώνης, Διον. Φραγκάτος 

Εγκρίνουμε την παραπάνω απόφαση του Ανώτάτου Χημικού Συμ¬ 
βουλίου καθώς και τη δημοσίευσή της στην Εφημερίδα της Κυβερνή¬ 
σεως και ορίζουμε ότι θα αρχίσει η ισχύς της από την ημέρα που θα δη- 
μοσιευθεί. 

Αθήνα, 20 Οκτωβρίου 1988 

Ο ΥΠΟΥΡΓΟΣ··"·· ' 

ΔΗΜΗΤΡΗΣ ΤΣΟΒΟΛΑΣ 
——♦—- 

Αριθ. 2409 ; " " (4) 

Ανανέωση της θητείας των Συμβούλων του Ι.Τ.Ε. I. Καζάζη, Β. Κω- 
τσάκη και Σ. Πλέσσα. 

* 0 ΥΠΟΥΡΓΟΣ 

-. ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ* . 

Έχοντας υπόψη: ·..·'- 

1. Τις διατάξεις του άρθρου 14 περ. II παρ. 4 του Ν. 1404/83 

(ΦΕΚ 173/Α/83). . ' ·...'· 

2. Τις διατάξεις του Π.Δ. 567/84 (ΦΕΚ 204/Α/84). 

3. Την αριθ. Ε5/6315/11.11.85 Υπουργική απόφαση που δημο¬ 
σιεύθηκε στις 26.11.1985 στο ΦΕΚ 333/τ.Γ'. 

4. Την επικείμενη λήξη της θητείας των παρακάτω συμβούλων του 
Ι.Τ.Ε. 

5. Την ανάγκη για συνέχιση της απρόσκοπτης λειτουργίας του Ινστι» 
τούτου Τεχνολογικής Εκπαίδευσης, αποφασίζουμε: 

Ανανεώνουμε τη θητεία των συμβούλων του Ι.Τ.Ε. 

1. Ιωάννη Καζάζη. 

2. Βασιλείου Κωτσάκη και . ^ 

3. Σταύρου Πλέσσα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Οκτωβρίου 1988 

Ο ΥΠΟΥΡΓΟΣ 

Γ. ΠΑΠΑΝΔΡΕΟΥ 
■-♦- 

Αριθ. Δ4/509 ' ' (5) 

Ανάθεση καθηκόντων διευθυντή στη Σιβιτανίδειο Σχολή. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 2 τόυ Ν. 1232/1982. 

2. Τις διατάξεις του άρθρου 5 παρ. 3 του Ν.708/1977. 

3. Τις διατάξεις του άρθρου 20 του Ν.1558/1985. 

4. Την απόφαση 4/8.9.1988 του διοικητικού συμβουλίου της Σιβι- 




7634 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


τανιδείου Δημόσιας Σχολής Τεχνών και Επαγγελμάτων, με την οποία 
εμμένει στην προηγούμενη απόφασή του αριθ. 196/27.5.1988, απο¬ 
φασίζουμε: 

Αναθέτουμε καθήκοντα διευθυντή της Σιβιτανιδείου Δημόσιας Σχο¬ 
λής Τεχνών και Επαγγελμάτων με τριετή θητεία στον Ιγνάτιο Χατζηευ- 
στρατίου; σχολικό σύμβουλο δευτεροβάθμιας Εκπαίδευσης, ειδικότητας 
ηλεκτρολόγου μηχανικού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Οκτωβρίου 1988 

Ο ΥΦΥΠΟΥΡΓΟΣ 

X. ΚΑΣΤΑΝΙΔΗΣ 
-♦- 

Αριθ. 67992/1532 (6) 

Έγκριση τροποποιημένου καταστατικού του ΠΑΡΑΘΕΡΙΣΤΙΚΟΥ ΟΙ¬ 
ΚΟΔΟΜΙΚΟΥ ΣΥΝΕΤΑΙΡΙΣΜΟΥ ΑΝΑΠΗΡΩΝ ΚΑΙ ΘΥΜΑ¬ 
ΤΩΝ ΠΟΛΕΜΟΥ 1912-1949 ΝΟΜΟΥ ΠΙΕΡΙΑΣ Συν. ΠΕ. 

Ο ΕΙΔ. ΓΡΑΜΜΑΤΕΑΣ ΤΟΥ ΥΠΟΥΡΓΕΙΟΥ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Το Ν. 1558/85 (ΦΕΚ 137Α/26.7.85) «Κυβέρνηση και Κυβερ¬ 
νητικά Όργανα». 

2. Την υπ’ αριθ. Υ.1436/15.10,87 απόφαση του Πρωθυπουργού 
«Καθορισμός αρμοδιοτήτων στον Αναπληρωτή Υπουργό ΠΕ.ΧΩ.Δ.Ε. 
Μανόλη Παπαστεφανάκι» (ΦΕΚ 549Β/16.10.87). 

3. Την 4621/864/6.6.88 απόφαση του Αναπληρωτή Υπουργού 
για «Μεταβίβαση αρμοδιοτήτων του Αναπληρωτή Υπουργού ΠΕ.¬ 
ΧΩ.Δ.Ε. το Γενικό Γραμματέα, Ειδικό Γραμματέα, στους Προϊσταμέ¬ 
νους Δ/νσέων και Τμημάτων του Υπουργείου ΠΕ.ΧΩ.Δ.Ε.». 

4; Το Ν.1337/83 (ΦΕΚ 33Α/14.3.83) «Επέκταση των πολεοδο- 
μικών σχεδίών, οικιστική ανάπτυξη και σχετικές ρυθμίσεις» και ειδικό¬ 
τερα το άρθρο'42. 

5. Το Π.Δ.93/1987 (ΦΕΚ 52Α/16.4.87) «Αναμόρφωση και ενο¬ 
ποίηση της νομοθεσίας'για τους Οικοδομικούς Συνεταιρισμούς, τρόπος 
οργάνωσης, διοίκησης και λειτουργίας αυτών και πολεοδόμηση εκτά¬ 
σεων Οικοδομικών Συνεταιρισμών».· 

6. Το με αριθ. πρωτ. 87/12.4.88 έγγραφο τού Οικοδομικού Συνε¬ 
ταιρισμού (αριθ. πρωτ. ΥΠΕΧΩΔΕ 31594/718/15.4.88 με το οποίο 
υπεβλήθηκε τροποποιημένο το καταστατικό του ΠΑΡΑΘΕΡΙΣΤΙΚΟΥ 
ΟΙΚΟΔΟΜΙΚΟΥ ΣΥΝΕΤΑΙΡΙΣΜΟΥ ΑΝΑΠΗΡΩΝ ΚΑΙ ΘΥΜΑΤΩΝ 
ΠΟΛΕΜΟΥ 1912-1949 ΝΟΜΟΥ ΠΙΕΡΙΑΣ Συν. ΠΕ. συνοδευόμενο 
από όλα τα προβλεπόμενα από τις διατάξεις του Π.Δ.93/87 στοιχεία, 
αποφασίζουμε: 

Εγκρίνουμε το καταστατικό του Οικοδομικού Συνεταιρισμού με την 
επωνυμία ΠΑΡΑΘΕΡΙΣΤΙΚΟΣ ΟΙΚΟΔΟΜΙΚΟΣ ΣΥΝΕΤΑΙΡΙΣΜΟΣ 
ΑΝΑΠΗΡΩΝ ΚΑΙ ΘΥΜΑΤΩΝ ΠΟΛΕΜΟΥ 1912-1949 ΝΟΜΟΥ 
ΠΙΕΡΙΑΣ ΣΥΝ. ΠΕ., όπως διορθώθηκε από την Υπηρεσία, ο οποίος 

έχει: 

Έδρα: ΔΗΜΟΣ ΚΑΤΕΡΙΝΗΣ. 

Σκοπό: ΠΑΡΑΘΕΡΙΣΤΙΚΗ ΚΑΤΟΙΚΙΑ. 

Αριθμό μελών 163. 

Μέγεθος της αρχικής συν/κής μερίδας 5000 δρχ. 

Έκταση Ευθύνης 1 Συνεταιρική Μερίδα. 

Αριθμό άρθρων του καταστατικού 45 και η έκταση επί της οποίας 
προτίθεται να εκπληρώσει το σκοπό του ο Συνεταιρισμός βρίσκεται στη 
γεωγραφική θέση ΞΗΡΟΚΑΜΠΙ ΤΟΥ ΔΗΜΟΥ ΛΙΤΟΧΩΡΟΥ του 
Νομού ΠΙΕΡΙΑΣ. 

Με την απόφαση αυτή εγκρίνεται μόνο η προσαρμογή του καταστατι¬ 
κού του Συνεταιρισμού στις διατάξεις του Π.Δ.93/87. 

Η καταλληλότητα ή μη για πολεοδόμηση της έκτασης αυτής θα προ¬ 
κόψει από τις προτάσεις των Γενικών Πολεοδομικών Σχεδίων, των Ζω¬ 
νών Οικιστικού Ελέγχου ή των οποιωνδήποτε σχεδίων ρύθμισης των 
χρήσεων γης των ευρύτερων περιοχών, όπως προβλέπεται από την κεί¬ 
μενη πολεοδομική νομοθεσία, ή από την απόφαση Υπουργού ΠΕ.¬ 
ΧΩ.Δ.Ε. περί «Οικιστικής καταλληλότητας» όπως αυτή προβλέπεται 
στο άρθρο 17 παρ. 2 του Π.Δ.93/87. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Οκτωβρίου 1988 

Ο Ειδικός Γραμματέας 
ΑΛ. ΒΟΥΛΓΑΡΗΣ 


Αριθ. ΔΙΜ/Φ11-14/44..../11817 (7) 

Κατάργηση της μεταλλειοκτησίας επί των υπ’ αρ. 44, 46, 47, 49 και 
50 παραχωρήσεων μεταλλείων του Νομού Έβρου μεταλλεύματος 
βαρύτη, σιδηροπυρίτη και μεικτών θειούχων. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝ/ΓΙΑΣ 

Έχοντας υπόψη: 

1. Τις διατάξεις του άρθρου 14 του Ν. 1558/85 και το Π.Δ. 437/ 
85 (ΦΕΚ 157/Α/19.9.88) «Καθορισμός και ανακατανομή αρμοδιο¬ 
τήτων Υπουργείων». 

2. Την αρ. ν3η/Φ19-14602/4.11.85 απόφαση περί μεταβίβασης 
της εξουσίας να υπογράφουν με εντολή Υπουργού στο Γεν. Γραμματέα 
και Δ/ντές και Τμηματάρχες του Υπουργείου Βιομηχανίας, Ενέργειας 
και Τεχνολογίας (ΦΕΚ 660/Β/4.11.85). 

3. Την αρ. ΔΙΜ/Φ10-14/48..../506/11.1.85 απόφαση του 
Υπουργού Βιομ. Ενέργειας και Φυσικών Πόρων «έκπτωση της Α.Ε. 
Μεταλλεία Βωξίτου Ελευσίνας ΜΒΝΕ, από τα δικαιώματα μεταλλειο¬ 
κτησίας επί των αρ. 44, 46, 47, 49 & 50 πα'ραχωρήσεων μεταλλείων 
του Νομού Έβρου. 

4. Τις διατάξεις των άρθρων 125, 126 και 127 του Ν.Δ. 210/73 
«περί Μεταλλευτικού Κώδικος». 

5. Το γεγονός ότι, η παραπάνω υπ’ αρ. ΔΙΜ/Φ10-14/48..../506/ 
11.1.85 απόφαση του Υπουργού Ενέργειας και Φυσικών Πόρων έχει 
καταστεί αμετάκλητη και ότι δεν ζητήθηκε, μέσα στη νόμιμη προθεσμία 
από ενυπόθηκους δανειστές ή από άτομα που έχουν εμπράγματο δικαί¬ 
ωμα επί των ανωτέρω μεταλλείων η δικαστική απαλλοτρίωση, αποφα¬ 
σίζουμε: 

1. Καταργούμε, όπως αναφέρεται στο σκεπτικό, τις μεταλλειοκτη- 
σίες με αριθμούς 44, 46, 47, 49 & 50 που συστήθηκαν σύμφωνα με τα 
από 24.10.80 & 12.11.1980 διατάγματα ΦΕΚ 254/Α/6.11.80, 
266/Α/20.11.80 & 265/Α/19.11.80 του Νομού Έβρου. 

2. Από τη δημοσίευση της απόφασης αυτής στην Εφημερίδα της Κυ¬ 
βέρνησης ο χώρος της κατά τα ανωτέρω μεταλλειοκτησίας, καθίσταται 
ελεύθερος για νέα παραχώρηση, κατά τη διαδικασία των διατάξεων των 
άρθρων 15 και μετά του Ν.Δ. 210/73 «περί Μεταλλευτικού Κώδικος». 

3. Η απόφαση αυτή να δημοσιευθεί σύμφωνα με το αρ. 125 παρ. 1 
του Ν.Δ. 210/73 στην Εφημερίδα της Κυβέρνησης και να κοινοποιηθεί 
όπου πρέπει. 

Αθήνα, 18 Οκτωβρίου 1988 

Με εντολή Υπουργού 

Ο Διευθυντής κ.α.α. 

ΧΡΥΣ. ΜΠΑΚΑΛΗΣ 

-—♦- 

Αριθ. ΔΙΜ/Φ6.49/209/11913 (8) 

Έγκριση μεταβίβασης δικαιωμάτων μεταλλειοκτησίας στην αρ. 209 
παραχ. μεταλλείου του Νομού Φθιώτιδας, κατά ποσοστό 45% λόγω 
δωρεάς προς τον Ιωάννη Γ. Βλάχο. 

Ο ΥΠΟΥΡΓΟΣ 

ΒΙΟΜ/ΝΙΑΣ, ΕΝΕΡΓΕΙΑΣ 8ι ΤΕΧΝ/ΓΙΑΣ 

1. Με την αρ. ΔΙΜ/Φ6.49/209/11913/ .10.88 απόφαση του 
Υπουργού Βιομ. Ενέργειας και Τεχνολογίας εγκρίνεται η μεταβίβαση 
λόγω δωρεάς των δικαιωμάτων μεταλλειοκτησίας της Ευανθίας χήρας 
Ευαγγέλου Καϊλάνη, κατά ποσοστό 45% στην αρ. 209 παραχ. μεταλ¬ 
λείου Νομού Φθιώτιδος προς τον Ιωάννη Γ. Βλάχο, όπως αυτή συνομο- 
λογήθηκε με το αρ. 3010/26 Αυγούστου 1988 συμβόλαιο της Συμβ/ 
φου Λαμίας Δέσποινας συζ. Κ. Ζούμπου - Περπερίδου. 

2. Η ανωτέρω σε περίληψη απόφαση υπογράφεται σύμφωνα με την 
αρ. ν3η/Φ13/1 4602/4. 11.85 (ΦΕΚ 660/ΤΒ/4. 11.85) απόφαση 
του Υπουργού Βιομηχανίας, Ενέργειας και Τεχνολογίας, για μεταβί¬ 
βαση της εξουσίας να υπογράφουν «με εντολή Υπουργού» στο Γεν. 
Γραμματέα, στους Δ/ντές και Τμηματάρχες του Υπουργείου Βιομηχα¬ 
νίας, Ενέργειας και Τεχνολογίας. 

3. Η έγκριση αυτή δεν καλύπτει νομικά ελαττώματα που μπορεί να 
υπάρχουν στη σύμβαση που εγκρίνεται, ούτε δημιουργεί, τροποποιεί ή 
καταργεί δικαιώματα που δεν προκύπτουν από τη σύμβαση αυτή, ούτε 
υφιστάμενες υποχρεώσεις της μεταλλειοκτήτριας, που προβλέπονται 
από τις σχετικές περί δραστηριότητας των μεταλλείων διατάξεις της 
μετ/κής νομοθεσίας. 

Η παρούσα απόφαση να δημοσιευθεί στην Εφημερίδα της Κυβέρνη¬ 
σης σύμφωνα με τις διατάξεις του άρθρου 76 του ΝΔ 210/73. 

Αθήνα, 25 Οκτωβρίου 1988 

Με εντολή Υπουργού 
Ο Διευθυντής κ.α.α. 

ΧΡ. ΜΠΑΚΑΛΗΣ 

-Φ- 

Αριθ. 3557.103/1/88 (9) 

Επαύξηση παγίας προκαταβολής στο Λιμενικό Ταμείο ΗΡΑ¬ 
ΚΛΕΙΟΥ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ & ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του από 14/19 Ιανουάριου 1939 Β.Δ. «Περί κωδι- 
κοποιήσεως των περί Λιμενικών Ταμείων κειμένων διατάξεων» (ΦΕΚ 
24 Α'/1939). 

2. Τις διατάξεις του άρθρου 25 του Ν.Δ. 496/1974 «περί Λογιστι¬ 
κού των Ν.Π.Δ.Δ.» (ΦΕΚ 204 Α'/1974), όπως αντικαταστάθηκε με 
το άρθρο 10 του Ν. 369/1976 «περί τροποποιήσεως και συμπληρώ- 
σεως του Ν.Δ. 496/1974» (ΦΕΚ 164 Α'/1976). 

3. Τις διατάξεις του Π.Δ. 649/1977 «περί μεταφοράς κ.λπ. εις 
Υπουργείο Εμπορικής Ναυτιλίας των αρμοδιοτήτων του Υπουργείου 
Δημοσίων Έργων της εποπτείας οργανώσεως και Λειτουργίας των Λι¬ 
μενικών Ταμείων» (ΦΕΚ 212 Α'/1977). 

4. Την αριθμ. 44865/40/25.1.82 κοινή απόφαση των Υπουργών 
Οικονομικών και Εμπορικής Ναυτιλίας «Σύσταση παγίας προκαταβο¬ 
λής στο Λιμενικό Ταμείο ΗΡΑΚΛΕΙΟΥ κ.λπ.» (ΦΕΚ 66 Β’/1982). 

5. Την αριθμ. ΔΕΣ 14636/20.5.88 απόφαση της Νομαρχίας Ηρα¬ 
κλείου με την οποία εγκρίνεται η αριθμ. 211/1988 Πράξη της Λιμενι¬ 
κής Επιτροπής ΗΡΑΚΛΕΙΟΥ για τη σύσταση παγίας προκαταβολής 
ύψους 2.000.000 στο Λιμενικό Ταμείο Ηρακλείου. 

6. Την κοινή Απόφαση των Πρωθυπουργού και Υπουργού Οικονομι¬ 
κών αριθμ. 6474/30.6.1988 «Ανάθεση αρμοδιοτήτων στον Υφυ¬ 
πουργό Οικονομικών» (ΦΕΚ 451 Β’/1988), αποφασίζουμε: 

α) Επαυξάνουμε το ποσό της πάγιας προκαταβολής που προβλέπεται 
από την παρ. 1 (γ) της αριθμ. 44865/40/25.1.82 κοινής Απόφασης 
των Υπουργών Οικονομικών και Εμπορικής Ναυτιλίας για το Λιμενικό 
Ταμείο ΗΡΑΚΛΕΙΟΥ από 412.000 δρχ. σε 1.000.000 δρχ. 

β) Ορίζουμε όπως στην παρ. 2 (γ) της παραπάνω απόφασης προστε¬ 
θούν οι Κωδικοί Αριθμοί: Κ.Α.: 1261, 1439 και 1611. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Πειραιάς, 14 Οκτωβρίου 1988 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΕΜΠΟΡΙΚΗΣ ΝΑΥΤΙΛΙΑΣ 

ΗΛΙΑΣ ΠΑΠΑΗΛΙΑΣ ΕΥΑΓΓΕΛΟΣ ΓΙΑΝΝΟΠΟΥΛΟΣ 

-Φ- 

Αριθ. 3341.1/11/88 (10) 

Τροποποίηση σύνθεσης Πρωτοβάθμιου και Δευτεροβάθμιου Πειθαρχι¬ 
κού Συμβουλίου Ε.Ν. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Το άρθρο 11 παρ. γ του Π.Δ. 259/1988 «περί Οργανισμού ΥΕΝ» 
(ΦΕΚ 117/3.6.88). 

2. Το Π.Δ. 861/1979 «περί Πειθαρχικών Συμβουλίων Ε.Ν. και της 
ενώπιον αυτών διαδικασίας» (ΦΕΚ 246Α/1.11.79). 

3. Το Π.Δ. 580/10.12.84 «περί τροποποιήσεως του εδαφίου III της 
παραγράφου (α) του άρθρου 1 του Ν.Δ. 861/79. 

4. α) Την 4184/22.12.87 απόφασή μας (ΦΕΚ 2/8.1.88). 

β) Την 3341.1/1/88/8.2.88 τροποποιητική απόφασή μας. 

γ) Την 3341.1/6/88/31.3.88 επίσης τροποποιητική απόφασή 
μας. λ ' "■ 

δ) Την 3341.1/8/88/27.6.88 επίσης τροποποιητική απόφασή 
μας, αποφασίζουμε: . 

Τροποποιούμε τις συνθέσεις του Πρωτοβάθμιου και Δευτεροβάθμιου 
Πειθαρχικού Συμβουλίου Ε.Ν. που καθορίσθηκαν με τις παραπάνω 
αποφάσεις για το έτος 1988 ως κατωτέρω: 


ΠΡΩΤΟΒΑΘΜΙΟ ΠΕΙΘΑΡΧΙΚΟ ΣΥΜΒΟΥΛΙΟ Ε.Ν. 

Β' ΣΥΝΘΕΣΗ: α) Τακτικός Πρόεδρος ο Αντ/ρχος ΑΣ ΒΑΡΦΗΣ Νι¬ 
κόλαος αντί του Αντ/ρχου ΑΣ ΠΑΠΑΣΠΥΡΟΥ Ανδρέα ο οποίος κωλύ¬ 
εται λόγω προαγωγής του σε Πλοίαρχο ΑΣ. 

β) Τακτικός Γραμματέας ο Σημ/ρος ΑΣ (ΕΥ) ΒΟΝΤΑΣ Νικόλαος 
αντί του Ανθ/ρχου ΑΣ (ΕΥ) ΚΟΤΛίΔΑ Αναστασίου ο οποίος κωλύεται 
λόγω ανάληψης καθηκόντων Γραμματέως Β' ΠΣΕΝ. 

ΔΕΥΤΕΡΟΒΑΘΜΙΟ ΠΕΙΘΑΡΧΙΚΟ ΣΥΜΒΟΥΛΙΟ Ε.Ν. 

Τακτικός Γ ραμματέας ο Ανθ/ρχος ΑΣ (ΕΥ) ΚΟΤΛΙΔΑΣ Αναστά¬ 
σιος αντί του Υποπ/ρχου ΑΣ (ΕΥ) ΤΣΟΥΡΟΥ Αργυρίου ο οποίος κωλύ¬ 
εται λόγω ματαθέσεώς του. 

Η απόφαση αυτή να δημοσιευθεί στην Εφημερίδα της Κυβερνήσεως 
και να κοινοποιηθεί για εκτέλεση. 

Πειραιάς, 19 Οκτωβρίου 1988 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

--Φ- 

Αριθ. 12421 (11) 

Μερική τροποποίηση της 1932/16.2.1988 απόφασης του Νομάρχη 

Πέλλας. 

Ο ΝΟΜΑΡΧΗΣ ΠΕΛΛΑΣ 

Έχοντας υπόψη: ' 

1. Την αριθμ. 1932/16.2.88 απόφασή μας, αναφορικά με το διορι¬ 
σμό μελών διοικητικής Επιτροπής Στρατιωτικών Επιτάξεων Ν. Πέλ¬ 
λας. 

2. Το αριθμ. Φ.851/5/54471/Σ.2032/3.10:88 έγγραφο του Β’ 
Σώματος Στρατού, περί αντικατάστασης, μελών της Διοικητικής Επι¬ 
τροπής Στρατιωτικών Επιτάξεων Ν. Πέλλας, λόγω μετάθεσής των. 

3. Τις διατάξεις του Π.Δ. 115/1984, αποφασίζουμε:. 
Τροποποιούμε μερικά την αριθμ; 1932/16.2.88, .απόφασή μας 

μόνο ως προς τα σημεία γ και δ της παρ. Α' και ορίζουμε ως τακτικά 
μέλη της Διοικητικής Επιτροπής ΣτρατιωτικώνΈπιτάξεων Ν. Πέλλας: 

α) Τον Αν/χη (0) Σφελινιώτη Γεώργιο της ΔΟΙ/ΙΜΪ1 σε αντικατά¬ 
σταση του Αν/χη (0) Τσελεγκίδη Ευσταθίου και β) Τον Τ/χη (ΠΖ) 
Σπύρου Αλέξανδρο του 4ου ΣΠ/ΓΕ σε αντικατάσταση του Τχη(ΠΖ) 
Παρλαβάντζα Γεωργίου. ,' 

Κατά τα λοιπά ισχύει η ανωτέρω. απόφασήμας. 

. Η παρούσα να δημοσιευτεί στην Εφημερίδα της Κυβερνήσεως. 

Έδεσσα, 13 Οκτωβρίου 1988 - 

Ο Νομάρχης „ . . " 

Ν. ΜΑΚΡΑΚΗΣ . 

-Φ-- 

Αριθ. 6629 (12) 

Μεταβίβαση αρμοδιοτήτων στους Προϊσταμένους Υπηρεσιών, Γραμμα- 
τείς Σχολών και Κοσμητειών, και Γραμματείς Τμημάτων του Πανε¬ 
πιστημίου Πατρών. 

* Ο ΠΡΥΤΑΝΗΣ ΤΟΥ 

ΠΑΝΕΠΙΣΤΗΜΙΟΥ ΠΑΤΡΩΝ 

Έχοντας υπόψη: 

α. Τις διατάξεις του άρθρου 11 παρ. 3 εδ. στ και ζ και 50 παρ. 8 του 
Ν. 1268/1982. 

β. Τις διατάξεις του άρθρου 16 του Ν. 641/1977. 

' γ. Την αριθ. Β1/331/4.8.1982 Υπουργική Απόφαση (ΦΕΚ 581). 
δ. Την από 14.9.1988 απόφαση της Συγκλήτου του Πανεπιστημίου, 
που καταχωρήθηκε στο αριθ. 89 και υπό ιδία ημερομηνία πρακτικό συ¬ 
νεδρίασης αυτής και 

ε. Την ανάγκη αποκέντρωσης για την ταχύτερη διεκπεραίωση των 
διοικητικών υποθέσεων του Ιδρύματος: 

Άρθρο 1. 

' { 

Μεταβιβάζουμε την .αρμοδιότητα υπογραφής εγγράφων στους Προϊ¬ 
σταμένους Υπηρεσιών, Γραμματείς Σχολών και Κοσμητειών, και 
Γραμματείς Τμημάτων, ως εξής: 

α) Στον Προϊστάμενο Γραμματείας ή τον ασκούντα τα αντίστοιχα κα¬ 
θήκοντα: 

1. Εγγράφων που αφορούν σε προκήρυξη θέσεων πάσης φύσεως δι¬ 
δακτικού προσωπικού, μονιμοποίηση, εξέλιξη, ανανέωση θητείας σε 

εκτέλεση αποφάσεων των αρμοδίων οργάνων του Πανεπιστημίου, πλην 
πράξεων διορισμού, μονιμοποίησης, πρόσληψης, ανανεώσεων θητείας, - 
αποδοχής παραίτησης κ.λπ. για τις οποίες αρμόδιος είναι ο Πρύτανης. 

2. Εγγράφων που αφορούν σε προκήρυξη θέσεων πάσης φύσεως δι¬ 
δακτικού και Τεχνικού προσωπικού σε εκτέλεση αποφάσεων των αρμο¬ 
δίων οργάνων του Πανεπιστημίου, πλην πράξεων διορισμού, πρόσλη¬ 
ψης, ανανέωσης συμβάσεως, αποδοχής, παραιτήσεως για τις οποίες 
αρμόδιος είναι ο Πρύτανης. 

3. Εγγράφων που αφορούν σε χορήγηση εκπαιδευτικών αδειών ως 
και αδειών για συμμετοχή σε συνέδρια μελών Δ.Ε.Π. σε εκτέλεση απο¬ 
φάσεων των αρμοδίων συλλογικών οργάνων του Πανεπιστημίου. 

4. Επιδοτηρίων εγγράφων προς το Ίδρυμα. 

5. Πράξεων για την έγκριση και εκτέλεση δαπανών ποσού άνω των 
200.000 δροεχ. και μέχρι 300.000 δραχ., για τις λειτουργικές ανά¬ 
γκες των Τμημάτων και Υπηρεσιών του Πανεπιστημίου, πάντοτε μέσα 
στα πλαίσια των εγκεκριμένων πιστώσεων από τα αρμόδια όργανα του 
Ιδρύματος. Μέχρι του ποσού των 200.000 δραχ. υπογράφονται από 
τον Προϊστάμενο της Οικονομικής Υπηρεσίας. 

Αν οι δαπάνες αφορούν σε λειτουργικές ανάγκες των εργαστηρίων, 
σπουδαστηρίων, κλινικών, οι πράξεις για δαπάνες ύψους μέχρι 
100.000 δραχ. υπογράφονται από το Διευθυντή του οικείου Τομέα και 
για δαπάνες ύψους μέχρι 200.000 δραχ. υπογράφονται από τον πρόε¬ 
δρο του Τμήματος. 

6. Προκηρύξεων και εγκλίσεων του αποτελέσματος των διενεργου- 
μένων βάσει αποφάσεων των αρμοδίων οργάνων μειοδοτικών διαγωνι¬ 
σμών για την προμήθεια ειδών και εκτέλεση έργων και εργασιών για τις 
λειτουργικές ανάγκες των Τμημάτων και Υπηρεσιών, ως και των σχε¬ 
τικών συμβάσεων, όταν ο προϋπολογισμός τους είναι πάνω από 
500.000 δραχ. και δεν υπερβαίνει τις 1.000.000 δραχ. Μέχρι του πο¬ 
σού των 500.000 δραχ. υπογράφονται από τον Προϊστάμενο της Οικο¬ 
νομικής Υπηρεσίας. 

7. Πράξεων για την έκδοση ενταλμάτων προπληρωμής όταν το ύψος 
τους είναι πάνω από 300.000.δραχ. και δεν υπερβαίνει τις 500.000 
δραχ. μέσα στα πλαίσια των εγκεκριμένων για κάθε Υπηρεσία και Ακα¬ 
δημαϊκή Μονάδα πιστώσεων. Μέχρι του ποσού των 300.000 δραχ. 
υπογράφονται από τον Προϊστάμενο της Οικονομικής Υπηρεσίας. 

Αν τα εντάλματα προπληρωμής αφορούν στην αντιμετώπιση λειτουρ¬ 
γικών αναγκών των εργαστηρίων, σπουδαστηρίων και κλινικών οι πρά¬ 
ξεις μέχρι του ποσού των 100.000 δραχ. υπογράφονται από το Διευθυ¬ 
ντή του οικείου τομέα και μέχρι του ποσού των 200.000 δραχ. από τον 
πρόεδρο του Τμήματος. 

8. Χρήματικών ενταλμάτων πληρωμής, προπληρωμής. 

9. Πράξεων για τη συγκρότηση επιτροπών διενέργειας μειοδοτικών 

διαγωνισμών για την εκτέλεση έργων και προμηθειών άνω των 
500.000 δραχ. και μέχρι 1.000.000 δραχ. Μέχρι του ποσού των 
500.000 δραχ. υπογράφονται από τον Προϊστάμενο της Οικονομικής 
Υπηρεσίας. .. 

10. Μετά του Πρύτανη και του Προέδρου του οικείου Τμήματος των 
πρωτοτύπων διδακτορικών διπλωμάτων. 

11. Πράξεων για συγκρότηση επιτροπών παραλαβής έργων, αναλω¬ 
σίμου ή μη υλικού και εξοπλισμού για τις ανάγκες των εργαστηρίων, 
σπουδαστηρίων, κλινικών και λοιπών ακαδημαϊκών μονάδων και υπη¬ 
ρεσιών του Πανεπιστημίου. 

12. Εγγράφων προς την Τράπεζα Ελλάδος για την έγκριση χορήγη¬ 
σης επιστημονικού συναλλάγματος στο προσωπικό του Πανεπιστημίου, 
βάσει των αποφάσεων των αρμοδίων οργάνων. 

13. Το χαρακτηρισμό όλων των εισερχομένων εγγράφων. 

14. Εντολών μετακίνησης εκτός έδρας του Διοικητικού και Τεχνικού 
"Προσωπικού και Ε.Δ.Τ.Π. αναλόγως των αναγκών. Για το λοιπό προ¬ 
σωπικό η εντολή υπογράφεται από τον Πρύτανη ή τον Αντιπρύτανη Οι¬ 
κονομικού Προγραμματισμού και Ανάπτυξης. 

β) Στον Προϊστάμενο της Υπηρεσίας Διοικητικού: 

1. Εγγράφων με τα οποία ανακοινώνεται ο διορισμός μελών Δ.Ε.Π. 
ή η παράταση προθεσμίας ανάληψης καθηκόντων σε εκτέλεση αποφά¬ 
σεων των αρμοδίων οργάνων του Πανεπιστημίου. 

2. Εγγράφων που αφορούν στην εν γένει υπηρεσιακή κατάσταση των 
μελών του Ε.Δ.Π.,Ε.Ε.Π., και Ε.Δ.Τ.Π. ως π.χ. διορισμούς, ανανεώ¬ 
σεις θητείας, μονιμοποιήσεις, προαγωγές, μετατάξεις, εντάξεις. 

3. Εγγράφων που αφορούν στην υπηρεσιακή κατάσταση του διοικη¬ 
τικού και Τεχνικού προσωπικού, ως π.χ. διορισμούς, μονιμοποιήσεις, 
προαγωγές, ανανεώσεις συμβάσεων, τοποθετήσεις, αποσπάσεις κ.λ.π. 

4. Πράξεων περί μονιμοποίησης μελών του Ε.Δ.Π., Ε.Ε.Π., 
Ε.Δ.Τ.Π. προαγωγής του διοικητικού προσωπικού σε εκτέλεση αποφά¬ 
σεων των αρμοδίων οργάνων του Πανεπιστημίου. 


5. Εγγράφων προς το Υπηρεσιακό Συμβούλιο με τα οποία ζητείται 
γνώμη περί προαγωγής, εντάξεων, μετατάξεων διοικητικού εν γένει 
προσωπικού. 

6. Εγγράφων που αφορούν σε χορήγηση εκπαιδευτικών και λοιπών 
αδειών σε εκτέλεση αποφάσεων των αρμοδίων οργάνων του Ιδρύματος 
στα μέλη του Ε.Δ.Π., Ε.Ε.Π. και Ε.Δ.Τ.Π., πλην των αδειών λόγω θε¬ 
ρινών διακοπών του Ε.Δ.Τ.Π. οι οποίες υπογράφονται από τους Προέ¬ 
δρους των Τμημάτων. 

7. Εγγράφων για τη χορήγηση αναρρωτικών αδειών στο πάσης φύ¬ 
σεως προσωπικό του Πανεπιστημίου, ως και εγγράφων, που αφορούν σε 
παραπομπή στην αρμόδια υγειονομική επιτροπή. 

8. Εγγράφων για τη χορήγηση αδειών στο Διοικητικό και Τεχνικό 
Προσωπικό, εκτός εάν πρόκειται περί υπαλλήλων εκτελούντων χρέη 
Προϊσταμένων Υπηρεσιών, οπότε τα σχετικά έγγραφα υπογράφονται 
από τον Προϊστάμενο της Γραμματείας. 

9. Εγγράφων αναφερομένων στην προσέλευση και αποχώρηση προ¬ 
σωπικού, ως και στην εποπτεία. 

10. Εγγράφων αναφερομένων στην υπηρεσιακή και εσωτερική μετα¬ 
κίνηση του προσωπικού ΥΕ Κλάδου, ως και του Υπηρετικού Προσωπι¬ 
κού. 

11. Πληροφοριακών απαντήσεων σε αιτήσεις πολιτών και προσωπι¬ 
κού. 

12. Ερωτημάτων προς το Υπηρεσιακό Συμβούλιο για τη χορήγηση 
κανονικών αδειών, άνευ αποδοχών, στο διοικητικό και τεχνικό προσω¬ 
πικό, εκτός εάν πρόκειται περί υπαλλήλων εκτελούντων καθήκοντα 
Προϊσταμένων Υπηρεσιών, οπότε υπογράφονται από τον Προϊστάμενο 
Γ ραμματείας. 

13. Πράξεων περί χορήγησης επιδόματος στηριζόμενο στο χρόνο 
υπηρεσίας στο πάσης φύσεως προσωπικό του Πανεπιστημίου. 

14. Πράξεων για τη χορήγηση μισθολογικών κλιμακίων στο Διοικη¬ 
τικό και Τεχνικό Προσωπικό. 

15. Εγγράφων προς το Ι.Κ.Α. για τη γνωστοποίηση των ημερών 
απουσίας των επί συμβάσει υπαλλήλων με τη χορήγηση σ’ αυτούς αναρ- 
ρωτικής άδειας και κάθε σχετικό με το θέμα αυτό έγγραφο. 

16. Εγγράφων προς τις Υπηρεσίες του Ιδρύματος επί θεμάτων της 
αρμοδιότητας της Υπηρεσίας Διοικητικού. 

17. Βεβαιώσεων ή πιστοποιητικών για το πάσης φύσεως προσωπικό 
του Πανεπιστημίου. 

18. Την έκδοση και θεώρηση βιβλιαρίων νοσηλείας του πάσης φύ¬ 
σεως προσωπικού του Πανεπιστημίου. 

19. Την επικύρωση του γνησίου των υπογραφών του προσωπικού 
του Πανεπιστημίου, ως και την επικύρωση των αντιγράφων παντός εγ¬ 
γράφου των Υπηρεσιών εφ’ όσον η αρμοδιότητα αυτή δεν ανήκει σε 
άλλη Υπηρεσία. 

γ) Στον Προϊστάμενο της Οικονομικής Υπηρεσίας: 

1. Εγγράφων προς τους Δημόσιους Οργανισμούς και Υπουργεία για 
οικονομικά θέματα του Ιδρύματος σε εκτέλεση αποφάσεων των αρμο¬ 
δίων οργάνων. 

2. Εγγράφων με τα οποία αποστέλλονται προς θεώρηση στον Επί¬ 
τροπο του Ελεγκτικού Συνεδρίου Νομαρχίας Αχαΐας χρηματικά εντάλ¬ 
ματα, ως και την υπογραφή πάσης επί του θέματος τούτου σχετικής αλ¬ 
ληλογραφίας. 

3. Εγγράφων προς το Δημόσιο Ταμείο για τη μεταφορά πιστώσεων 
στην Τράπεζα της Ελλάδος. 

4. Εντολών ανοίγματος ενεγγύων πιστώσεων στην Τράπεζα της Ελ¬ 
λάδος με όλα τα απαραίτητα δικαιολογητικά, δηλ. αιτήσεις εγκρίσεως 
για τη χορήγηση άδειας εισαγωγής, ως και κάθε έγγραφο που έχει 
σχέση με την εισαγωγή ή εξαγωγή οργάνων και λοιπών ειδών του Πα¬ 
νεπιστημίου, συμβάσεις προμηθειών με προμηθευτές κ.λπ. 

5. Εγγράφων στην Τράπεζα της Ελλάδος για την πληρωμή προμή¬ 
θειας. 

6. Εγγράφων προς την αυτή ως άνω Τράπεζα για παράταση πιστώ¬ 
σεων. 

7. Εγγράφων προς τα Εμπορικά και Βιομηχανικά Επιμελητήρια, 
σχετικά με τη θεώρηση προτιμολογίων. 

8. Εγγράφων προς Τελωνεία και προς Εκτελωνιστές, σχετικά με τον 
εκτελωνισμό οργάνων του Πανεπιστημίου. 

9. Εγγράφων προς το Υπουργείο Παιδείας ή άλλη αρμόδια Υπηρεσία 
για τη χορήγηση βεβαίωσης περί εγχωρίου ή μη κατασκευής οργάνων 
για τις ανάγκες του Πανεπιστημίου. 

10. Εγγράφων προς το Υπουργείο Παιδείας για χρηματοδότηση εκ 
του Τακτικού Προϋπολογισμού ως και των έργων εξοπλισμού των Τμη¬ 
μάτων και λοιπών μονάδων του προϋπολογισμού δημοσίων επενδύσεων 
μέσα στα πλαίσια των εγκεκριμένων πιστώσεων. 

11. Εγγράφων προς αναδόχους προμηθευτές του Πανεπιστημίου με 
τα οποία ανακοινώνονται η κατοχύρωση των μειοδοτικών διαγωνι¬ 
σμών, αποφάσεις των αρμοδίων οργάνων ως και κάθε σχετικό με τις 
προμήθειες αναλωσίμων και μη ειδών, θέμα. 

12. Εγγράφων αποστολής εγγυητικών επιστολών των οποίων έληξε 
η ισχύς. 

13. Εγγράφων αποστολής δικαιολογητικών διαγωνισμών σε δι¬ 
καιούχους προμηθειών στους οποίους δεν κατεκυρώθη η προμήθεια ει¬ 
δών. 

14. Εγγράφων αποστολής συμφωνητικών σε προμηθευτές του Πανε¬ 
πιστημίου για την προμήθεια ειδών, ως και η υπογραφή πάσης σχετικής 
επί του θέματος αλληλογραφίας. 

15. Χρηματικών ενταλμάτων πληρωμής και προπληρωμής. 

16. Την αναγνώριση, εκκαθάριση και πληρωμή δαπανών, βάσει των 
αποφάσεων των αρμοδίων οργάνων του Πανεπιστημίου. 

17. Καταθέσεων στο όνομα του Πανεπιστημίου, εντολών, που λαμ- 
βάνονται από τα Δημόσια Ταμεία και τις Τράπεζες και οι οποίες προέρ¬ 
χονται από εντάλματα πληρωμών του Υπουργείου. 

18. Επιταγών μέχρι 500.000 δρχ. και άνω του ποσού αυτού συνυ¬ 
πογράφει ο Αντιπρύτανης Οικονομικού Προγραμματισμού και Ανάπτυ¬ 
ξης. Σε περίπτωση απουσίας του Αντιπρύτανη Οικονομικού Προγραμ¬ 
ματισμού και Ανάπτυξης συνυπογράφει ο Αντιπρύτανης Ακαδημαϊκών 
Υποθέσεων και Προσωπικού και τούτου απόντος ο Πρύτανης ή ο Προϊ¬ 
στάμενος Γραμματείας. 

19. Καταστάσεις κρατήσεων προς την Τράπεζα Ελλάδας. 

20. Εγγράφων προς τις Υπηρεσίες και τα Τμήματα του Ιδρύματος 
επί Ιδρύματος επί θεμάτων αρμοδιότητας Οικονομικής Υπηρεσίας. 

21. Εγγράφων προς τις Υπηρεσίες και τα Τμήματα, Τομείς κ.λπ. 
του Ιδρύματος με τα οποία ανακοινούνται αποφάσεις των οργάνων του 
Πανεπιστημίου, σχετικά με οικονομικά θέματα και κοινοποιούνται 
εγκύκλιοι ομοίως σχετικές με οικονομικά θέματα. 

22. Πράξεων για τη χορήγηση οικογενειακών επιδομάτων μετά την 
υποβολή των απαιτουμένων δικαιολογητικών στην Υπηρεσία. 

23. Βεβαιώσεων επί των καταστάσεων οδοιπορικών εξόδων. 

24. Την επικύρωση αντιγράφων κάθε εγγράφου που κατατίθεται 
στην Οικονομική Υπηρεσία. 

25. Βεβαιώσεων αποδοχών εν γένει του προσωπικού, ως και βεβαι¬ 
ώσεων αποδοχών περί αμοιβών του προσωπικού για την υποβολή τους 
στην Οικονομική Εφορία ή άλλη Υπηρεσία. 

δ) Στον Προϊστάμενο της Τεχνικής Υπηρεσίας. 

• 1. Εγγράφων προς τους αναδόχους έργων, μελετών και εργασιών 
συντήρησης, μετά την κατακύρωση των οικείων διαγωνισμών από τα 
αρμόδια όργανα, με τα οποία κοινοποιούνται οι αποφάσεις των Προϊ¬ 
σταμένων Αρχών, εγκρίσεις πρωτοκόλλων κ.λπ. 

2. Εγγράφων με τα οποία κοινοποιούνται προς τους αναδειχθέντες 
μελετητές αποφάσεις των Προϊσταμένων Αρχών περί εγκρίσεως μελε¬ 
τών κ.λπ. 

3. Εγγράφων προς το Υπουργείο Παιδείας για τη χρηματοδότηση 
από τον προϋπολογισμό δημοσίων επενδύσεων των εγκεκριμένων κτι- 
ριακών έργων και μελετών και μέσα στα πλαίσια των εγκεκριμένων πι¬ 
στώσεων. 

4. Εγγράφων προς Δημόσιους Οργανισμούς ως π.χ. Ο.Τ.Ε. ΔΕΗ, 
Οργανισμούς Τοπικής Αυτοδιοίκησης για τρέχοντα θέματα με τα οποία 


δεν δεσμεύεται σε οτιδήποτε το Πανεπιστήμιο. 

5. Πράξεων περί συγκρότησης επιτροπών από τεχνικούς υπαλλήλους 
για παρακολούθηση ή εκτίμηση ή παραλαβή' έργων.. 

6. Πράξεων για την έγκριση μελετών έργων επισκευής και συντήρη¬ 
σης ως και νέων έργων για τα οποία προϋπολογίζεται δαπάνη μέχρι 
1.000.000 δρχ., υπό τον όρο ότι περιλαμβάνεται στο εγκεκριμένο πρό¬ 
γραμμα εκτέλεσης έργων και έχει διατεθεί η σχετική δαπάνη. 

7. Βεβαιώσεων ή πιστοποιητικών πείρας. 

8. Πράξεων κατοχύρωσης μειοδοτικών διαγωνισμών έργων προϋ¬ 
πολογισμού μελέτης μέχρι του δι’ υπουργικής απόφασης καθοριζομένου 
ορίου, εντός του οποίου επιτρέπεται η διενέργεια πρόχειρου μειοδοτικού 
διαγωνισμού, εφόσον η αρμοδιότητα αυτή δεν έχει μεταβιβασθεί σε 
άλλο όργανο, πέραν τούτου και μέχρι του ορίου εντός του οποίου γίνο¬ 
νται δεκτοί με προφορική δημοπρασία εργολήπτες - εμπειρογνώμονες, 
οι πράξεις κατακύρωσης υπογράφονται από τον Προϊστάμενο Γραμμα¬ 
τείας. 

δΐ) Στον Προϊστάμενο του Γραφείου Εκτελέσεως Έργων της Τεχνι¬ 
κής Υπηρεσίας. 

Όλης της σχετικής αλληλογραφίας και πράξεων αρμοδιότητας κατά 
Νόμο της Διευθύνουσας τα έργα Υπηρεσίας. 

δ2) Στον Προϊστάμενο του Γραφείου Μελετών της Τεχνικής Υπηρε¬ 
σίας. 

Όλης της σχετικής αλληλογραφίας και πράξεων αρμοδιότητας κατά 
Νόμο της Διευθύνουσας τις μελέτες Υπηρεσίας. 

ε) Στους Γραμματείς Σχολών και Κοσμητειών. 

1. Την κοινοποίηση στα Τμήματα εγγράφων τρεχούσης φύσεως. 

2. Των υπογραφών πληροφοριακών εγγράφων, 

στ) Στους Γραμματείς των Τμημάτων. 

1. Την κοινοποίηση προς τα μέλη του Τμήματος εγγράφων τρεχού¬ 
σης φύσεως, εγκυκλίων κ.λπ. 

2. Την προσυπογραφή μετά του Πρύτανη και του Προέδρου του Τμή¬ 
ματος των πρωτοτύπων πτυχίων. 

3. Την υπογραφή των πάσης φύσεως πιστοποιητικών, αντιγράφων 

πτυχίων, διδακτορικών διπλωμάτων, πλην των προοριζομένων για τό 
εξωτερικό, τα οποία υπογράφει ο Πρύτανης ή ο νόμιμος αναπληρωτής 
του, ως και την επικύρωση των παραπάνω τίτλων. Γ ' 

4. Την υπογραφή πληροφοριακών εγγράφων επί αιτήσεων. 

Άρθρο 2. 

1. Ο Πρύτανης ή ο νόμιμος αναπληρωτής του δικαιούται να ζητεί να 
υπογράφει ο ίδιος, κατά την κρίση του, οιοδήποτε εκ των, στο προηγού¬ 
μενο άρθρο, αναφερομένων πράξεων ή εγγράφων ή με εντολή αυτού ο 
Προϊστάμενος Γραμματείας για τις περιπτώσεις β, γ και δ. · 

2. Σε περίπτωση κωλύματος ή απουσίας των υπό στοιχεία β, γ, δ, ε 
και στ Προϊσταμένων οι αρμοδιότητες ασκούνται από τους κατά Νόμο 
αναπληρωτές τους. 

Η απόφαση αυτή να δημοσιευθεί στην Εφημερίδα της Κυβερνήσεως. 
Πάτρα, 27 Σεπτεμβρίου 1988 
Ο Πρύτανης 

ΑΛΕΞΙΟΣ ΛΥΚΟΥΡΓΙΩΤΗΣ 

